بوگون, فتح  الله چی ترور تشکیلاتی (فتو) نینگ خائنانه کودتا تشبثی نینگ 7 ییللیگی.
تورکیه جمهوریتی نینگ ملی بیرلیک و بیردملیگی گه ضرر ییتکزیش اوچون اولکه نینگ کیله جگی نی قرانغو قیلماقچی بولگن فتو منسوب لری, میلادی 2016- ییل 15- جولای کونی خائنانه بیر کودتا گه تشبث قیلدی.
تورک دموکراسی سی گه قره تیلگن اوشبو خائنانه تشبث, تورک خلقی نینگ دموکراسی و سیلنگن اراده نی اسره ب قالیش اوچون قیلگن قهرمانانه مقاومتی نتیجه سیده موفقیتسیزلیککه اوچره تیلدی.
تورکیه نینگ حربی و امنیتی برچه اراده لری گه جایله شیب آلیب حقیقی هدف لری نی میلادی 2016- ییل 15- جولای کونی کورسه تیب بیرماقچی بولگن فتو نینگ قانلی کودتا تشبثی, جمهوررئیس رجب طیب اردوغان نینگ طلبی گه بناً تورکیه نینگ هر تامانیده دموکراسی نی اسره ب قالیش اوچون میدان لر گه چیققن تورک ملتی نینگ سعی و حرکت لری نتیجه سیده موفقیتسیزلیککه اوچره تیلدی.
تورک ملتی نینگ کورستگن اوشبو جسارت و قرارلی لیک بیلن قولگه کیریتیلگن مذکور ظفر, دنیا ده مثالی بولمه گن بیر نرسه و دموکراسی شعوری نی کورسه تیب بیردی.
تاریخده قهرمانانه مقاومت اوله راق ثبت ایتیلگن اوشبو کوره شده, تورکیه نینگ هر تامانیده میدان لر گه چیققن و تانک و اوقلر گه قرشی کوکسی نی قالقان قیلگن 253 یورتسیور شهید بولدی.
تورکیه, 15- جولای ظفری نینگ 7- ییلیده, وطن و بیرق اوچون هیچ تردد قیلمسدن شهادت شربتی نی ایچگن شهید لری نی رحمت بیلن ایسله ماقده.
نتیجه سی ظفر بولگن اوشبو مقاومت و کوره ش روحی نینگ جمعیتده هردایم جانلی قالیشی مقصدی بیلن "15- جولای دموکراسی و ملی بیرلیک کونی" هر ییل خاص برنامه لر بیلن کوتیب آلینماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
